Diari Oficial de la Generalitat Valenciana


Sumari del DOGV 7384, del 20-10-2014 (2014/9378)

RESOLUCIÓ de 25 de setembre de 2014, de la Conselleria d'Educació, Cultura i Esport, per la qual s'atribuïx la denominació específica d'Antonio Porpetta al Centre Públic de Formació de Persones Adultes d'Elda.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7384

Data del DOGV
:   20-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9378


Data del document
:   25-09-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 25 de setembre de 2014, de la Conselleria d'Educació, Cultura i Esport, per la qual s'atribuïx la denominació específica d'Antonio Porpetta al Centre Públic de Formació de Persones Adultes d'Elda. [2014/9378]  
El Consell Escolar del Centre Públic de Formació de Persones Adultes d'Elda va aprovar sol·licitar per al mencionat centre la denominació específica d'Antonio Porpetta.  
Esta proposta ha sigut aprovada pel Consell Escolar Municipal i disposa de l'informe favorable de la Inspecció educativa d'Alacant.  
L'article 13 de la Llei Orgànica 8/1985, de 3 de juliol, reguladora del dret a l'educació, establix que tots els centres tindran una denominació específica.  
L'article 3 del Reglament orgànic i funcional dels instituts d'Educació Secundària aprovat pel Decret 234/1997, de 2 de setembre (DOGV 3073, 08.09.1997), d'aplicació supletòria als centres públics d'educació de persones adultes, establix que, creat el centre, el consell escolar podrà proposar-ne la denominació específica a la Conselleria d'Educació, previ informe favorable del consell escolar municipal o, en defecte d'este, del ple de l'ajuntament a què pertany.  
  
L'article 3.3 del mencionat reglament establix que no podran haver-hi al mateix municipi centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica que no figura inscrit cap centre en eixa localitat amb la dita denominació.  
Antontio Porpetta és escriptor i poeta eldenc, llicenciat en dret i doctor en ciències de la informació. Va iniciar la seua labor literària amb la publicació, en 1978, del llibre de poemes Por un cálido sendero i la seua nombrosa obra poètica l'ha fet mereixedor de nombrosos guardons. Entre altres, el Premi Fastenrath, de la Reial Acadèmia Espanyola; el premi Ciutat de València de poesia i d'assaig en castellà; i els premis de la Crítica Literària Valenciana d'assaig i de poesia. En 1987 va rebre la medalla de plata de l'Associació d'Escriptors i Artistes Espanyols. Així com també ha rebut el Premi de les Lletres de la Generalitat en l'edició de 2012, com a reconeixement a la seua obra literària i a la seua dedicació per a l'acostament i gaudi del llenguatge i la sensibilitat poètica.  
Vista la proposta del director general de Centres i Personal Docent, de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 de març de 2013, resolc:  
  
Primer  
Concedir la denominació específica d'Antonio Porpetta al Centre de Formació de Persones Adultes d'Elda, codi 83557270.  
  
Segon  
Inscriure esta resolució en el Registre de Centres Docents de la Comunitat Valenciana.  
  
Tercer  
La present resolució tindrà efectes a partir de l'endemà de la publicació en el Diari Oficial de la Comunitat Valenciana.  
  
Quart  
Contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Secretaria Autonòmica d'Educació i Formació en el termini d'un mes a comptar de l'endemà de la seua publicació.  
b) El recurs contenciós administratiu haurà d'interposar-se davant de del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
Tot això de conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Sense perjuí que s'utilitze qualsevol altra via que es considere oportuna.  
  
València, 25 de setembre de 2014.- La consellera d'Educació, Cultura i Esport, p. d. (R 26.03.2013; DOCV 6993, 28.03.2013), el secretari autonòmic d'Educació i Formació: Manuel Tomás Ludeña.